ફિલ્મ પ્રિવ્યુ : મસ્તીઝાદે
You are here :HOME >> Entertainment >> Film Preview >> ફિલ્મ પ્રિવ્યુ : મસ્તીઝાદે
28 January 2016	Rakesh Panchal	Entertainment	- Film Preview
આવતી કાલે રિલીઝ થાય છે, સેક્સ-કૉમેડી 'મસ્તીઝાદે'માં સની લીઓની, તુષાર કપૂર, વીર દાસ છે. સની લીઓની ફિલ્મમાં પહેલી વાર બે બહેનોનો ડબલ રોલ કરે છે.
રાઇટરમાંથી ડિરેક્ટર બનેલા મિલાપ ઝવેરીએ અગાઉ 'જાને કહાં સે આયી હૈ' ડિરેક્ટ કરી હતી. સેક્સ-કૉમેડી 'મસ્તીઝાદે' ડિરેક્ટર તરીકે તેની બીજી ફિલ્મ છે. ફિલ્મમાં સની લીઓની, તુષાર કપૂર, વીર દાસ છે. સની લીઓની ફિલ્મમાં પહેલી વાર બે બહેનોનો ડબલ રોલ કરે છે. લિલી લેલે અને લૈલા લેલે બન્ને બહેનો છે, પણ બન્નનાં કૅરૅક્ટર એકબીજાથી સાવ જ જુદાં છે. દિમાગમાં જો આખો દિવસ સેક્સ જ ચાલતું રહે તો માણસની હાલત કેવી થઈ જાય એ આ ફિલ્મમાં બતાવવામાં આવ્યું છે.
સની કેલે (તુષાર કપૂર) અને આદિત્ય ચોથિયા (વીર દાસ) બન્ને ફ્રેન્ડ્સ છે. બન્ને આખો દિવસ છોકરીઓ પટાવવાની જ વેતરણમાં હોય અને એ દરમ્યાન એવું પણ બને કે બન્ને ફસાઈ પણ જાય. સની અને આદિત્ય પેટ ભરીને મજા કરવા મળે એ માટે પટાયા જાય છે. મનમાં એમ છે કે બન્ને ભરપેટ સેક્સ કરીને પાછા આવશે, પણ અહીં બન્નેની લાઇફમાં લિલી અને લૈલા (બન્ને સની લીઓની) આવે છે અને બન્ને પ્રેમમાં પડે છે. હવે કન્ફ્યુઝન એ છે કે લિલી સેક્સની બાબતમાં સાવ અભણ છે અને લૈલાને સેક્સ સિવાય કંઈ સૂઝતું નથી. આ કન્ફ્યુઝન ઓછું હોય એમ બન્નેની પાછળ ટ્રાન્સજેન્ડર પણ પડે છે અને ગે પણ સની અને આદિત્યના પ્રેમમાં પડે છે. સરવાળે થોકબંધ મૂંઝવણ અને અઢળક મુશ્કેલીઓ સરજાય છે.